दो पक्षों की मारपीट में युवक की मौत, मां को लाठियों से मारा; 2 घंटे में आरोपी भाई गिरफ्तार
Uttar Pradesh (UP) RaeBareli Land Dispute Case 8 जुलाई 2023…रायबरेली के गुरुबक्सगंज का अटौरा खुर्द गांव। दोपहर के 3 बजे थे। हल्की बारिश के बाद तेज धूप निकली थी। सुनील प्रजापति का दो कमरों का मकान था।
20 बाई 20 की जमीन का एक टुकड़ा। उसका असली मालिक कौन है यह आज तक क्लियर नहीं। एक पक्ष उसे अपना बताता, दूसरा उस पर ट्रैक्टर खड़ा करके अपना दावा ठोक देता। पिछले 29 सालों में कई बार विवाद हुए। हर बार गालियां और मार डालने की धमकी मिली। 8 जुलाई को फिर से विवाद बढ़ा। एक पक्ष से चार भाइयों ने लाठियां और लोहे की रॉड निकाली और हमला कर दिया। रॉड इस बार पीठ पर नहीं बल्कि सिर पर मारी। मौके पर ही एक व्यक्ति की मौत हो गई।
दैनिक भास्कर उस विवादित जमीन तक पहुंचा। पीड़ित परिवार से मिले। पुलिस की कार्रवाई देखी। हमला करने वालों के घरों पर लटके ताले देखे। हत्या की हर वजह पर बात की। आइए सब कुछ एक तरफ से जानते हैं...
चार लोग सुनील के घर लोहे की रॉड लेकर घुस गए
8 जुलाई 2023…रायबरेली के गुरुबक्सगंज का अटौरा खुर्द गांव। दोपहर के 3 बजे थे। हल्की बारिश के बाद तेज धूप निकली थी। सुनील प्रजापति का दो कमरों का मकान था। वो अपनी दुकान बढ़ाकर घर खाना खाने जा रहा था। रास्ते में सुनील को पड़ोस में रहने वाले संजय शुक्ला मिले। वो अपना ट्रैक्टर सुनील के घर के सामने खड़ा कर रहे थे। सुनील ने इस बात से मना किया। उनका कहना था कि ट्रैक्टर खड़ा करने से जमीन धंस जाती है। बच्चे उसमें गिर जाते हैं। उन्हें चोट लग जाती है।
…लेकिन संजय नहीं माने और वहीं ट्रैक्टर खड़ा कर दिया। संजय का कहना था कि वो जमीन उनकी है। जमीन को लेकर दोनों में बहस हुई फिर सुनील अपने घर आ गए। उन्होंने पत्नी को पूरी बात बताई। पत्नी ने समझाया कि मामले को बढ़ाना नहीं चाहिए। दोनों ने खाना खाया। वो दुकान के लिए निकलने जा रहे थे कि संजय अपने तीन भाइयों विनय, अजय और विकास के साथ सुनील के घर में घुस गए। चारों ने हाथ में लोहे की रॉड व लाठी ले रखी थी।
पत्नी को गंदी गालियां दीं, सुनील को जान से मार डाला 
वह चारों सुनील के घर में घुसकर गंदी-गंदी गलियां देने लगे। सुनील सामने आया तो उसे धक्का देकर गिरा दिया। उसकी छाती पर पैर रखकर लाठियों से मारा। उसे बचाने के लिए पत्नी बाहर आई तो आरोपियों ने उसे भी लाठी से पीटा। उसकी गर्दन दबाई, हाथ मरोड़ा। उसके बाद पत्नी को धक्का देकर सुनील को रॉड और लाठी से पीटना शुरू कर दिया। सुनील जमीन पर गिर गया, वो उठने की कोशिश करता तो दोबारा हमला हो जाता।
वो सुनील को घसीटकर घर से बाहर लाए। चारों ने रॉड से उसके सिर पर 4 से 5 बार हमला किया। उसके बाद सुनील जमीन से उठ नहीं पाए। इतने में बाकी गांव वाले वहां इकट्ठा हो गए। सुनील की पत्नी ने उसे उठाया पर वो बेसुध पड़ा था। जीभ बाहर निकली हुई थी। लोग पानी लेकर आए। उसके मुंह पर पानी डाला पर वो नहीं उठा। इतने में सुनील के भाई वहां पहुंचे। उसकी नाड़ी चेक की। सुनील की मौत हो चुकी थी।
भड़के हुए गांववाले एक दूसरे को ईंटों से मारने लगे
सुनील की मौत के बाद गांव वालों ने पुलिस को फोन किया। उधर लड़ाई-झगड़े की आवाज सुनकर सुनील की मां अपने बेटे के पास भागीं तो आरोपियों ने उन्हें भी लाठियों से पीटा। मार-मारकर उनका हाथ तोड़ दिया। उनके शरीर पर लगातार लाठियां चलाईं। जब हमने सुनील की मां से मुलाकात की तो उनके कंधे पर लगे चोट के निशान काले पड़ चुके थे। हाथ लटका हुआ था। उन्होंने बताया कि जब हम वहां पहुंचे तो बेटा मर चुका था। उन्होंने मुझे पीटना शुरू कर दिया। खुद को बचाने के लिए हम वहां से भागकर किनारे चले आए।
सुनील की मौत से गांववाले भड़क गए। गुस्से में आकर गांववालों ने अपने घरों से लाठियां उठाईं और आरोपी पक्ष के लोगों को मारने के लिए दौड़े। उधर आरोपी पक्ष का समर्थन कर रहे कुछ गांववालों ने ईंटों को तोड़-तोड़कर सामने के लोगों को मारना शुरू कर दिया। एक छोटा सा जमीन का विवाद इतना बढ़ गया कि दोनों पक्षों के लोगों के बीच मारपीट शुरू हो गई। मारपीट में आरोपी पक्ष के लोगों को भी चोटें आईं। साथ ही सुनील के भाई भी घायल हो गए।
2 किलोमीटर भागकर घर गया तो पापा मर चुके थे 
सुनील के दो बच्चे हैं। बड़ा बेटा नितिन 14 साल का है। जिस वक्त ये मारपीट हुई वो बाजार गया था। गांव से एक लड़का भागकर बाजार गया। नितिन को ढूंढा। पूरी वारदात के बारे में बताया। नितिन भागते हुए अपने घर पंहुचा।
नितिन ने हमें बताया कि वो घर से करीब 2 किलोमीटर की दूरी पर था। जब उसे लड़ाई की बात पता चली तब वो भागते हुए अपने घर पंहुचा। जब उसने देखा तो घर के सामने उसके पिता की लाश पड़ी थी। उसने बताया, “वो चारों लोग जमीन के विवाद की वजह से पहले भी पापा को जान से मारने की धमकी दे चुके थे। आज उन्हें मौका मिला तो उन्होंने मेरे पापा को जान से मार डाला।”
मृतक सुनील के परिवार से बात करने के बाद हम आरोपियों के घर पहुंचे तो उन सबके घरों पर ताला लगा हुआ था। गांववालों ने बताया कि उनके परिवारवाले वारदात के बाद से ही गांव से भाग गए हैं। उस दिन के बाद परिवार का कोई भी घर लौटकर नहीं आया।
पुलिस ने दो घंटे के अंदर आरोपियों को गिरफ्तार कर लिया
सुनील की मौत के करीब आधे घंटे बाद पुलिस वहां पहुंची। पुलिस ने पूरा मामला समझा और तुरंत सुनील को अस्पताल भेज दिया। पुलिस के पहुंचते ही वहां हंगामा और बढ़ गया। जैसे-तैसे पुलिस ने मामले पर काबू पाया। उसके बाद बाकी घायल लोगों को अस्पताल में भर्ती कराया गया।
गुरुबक्सगंज थाना के SI प्रवीर कुमार ने बताया कि तुरंत ही मृतक सुनील के परिवार की FIR दर्ज कर ली गई थी। मामले के महज दो घंटे के अंदर ही चारों आरोपियों को गिरफ्तार कर लिया गया था। फिलहाल चारों आरोपी जेल में बंद हैं।
उस स्पॉट पर चलते हैं, जो इस घटना की जड़ था…
गांव की 20 बाई 20 की जमीन का एक टुकड़ा। इसके सामने तरफ मृतक सुनील का पुराना मकान बना है। वहीं दाहिने तरफ आरोपी संजय शुक्ला का एक मकन बना है। बीच में बची इस जमीन का विवाद साल 1994 यानी करीब 29 साल से चल रहा है। जितनी बार झगड़ा हुआ, दोनों पक्षों की तरफ से हर बार गालियां और एक दूसरे को मार डालने की धमकी मिली। सुनील का कहना था कि इस जमीन पर हमारा अधिकार है। जबकि आरोपी संजय का कहना था कि हमारे घर के सामने है इसलिए ये जमीन हमारी है।
सबसे ताजा मामले से 22 दिन पहले यानी 17 जून की शाम करीब 7 बजे भी दोनों पक्षों में मारपीट हुई थी। दोनों ही परिवार गुरुबक्शगंज थाने पहुंचा और मामला दर्ज करवाया। सुनील के पक्ष ने अपनी शिकायत में लिखा- शिवकुमार शुक्ला, सतीश, विनय, अजय व विकास मेरी जमीन पर जानवर के लिए पक्की चरही बना रहे थे। हमने रोका उन लोगों ने गाली देते हुए हमारे ऊपर हमला कर दिया।
वहीं शिवकुमार के पक्ष से जो शिकायत दर्ज करवाई गई, उसमें कहा गया- सुनील, शीलू, रमेश और मुखिया पुराने विवाद को लेकर हमारी पक्की चरही तोड़ने लगे। हमने मना किया तो उन्होंने पिटाई कर दी। गांव के लोग बीच-बचाव में आए तो वह सभी चले गए। दोनों तरफ से मामला दर्ज होने के बाद मौके पर पुलिस पहुंची। जमीन का विवाद कोर्ट में होने के चलते कोई कार्रवाई नहीं की।
आखिर में… 
गांववालों ने कहा आरोपी छूटे तो फिर से मारपीट होगी
इस पूरे मामले में हमने गांव के पूर्व प्रधान समेत कुछ और लोगों से बातचीत की। कई गांववाले कैमरा पर बोलने को तैयार नहीं थे। उनका कहना था कि अगर आरोपियों तक बात पहुंची तो उनके लोग हमें भी मारेंगे। वहीं पूर्व प्रधान नंद किशोर ने बताया कि आरोपी परिवार गांव की कई जमीनों पर अवैध कब्जा कर चुका है।
वो बताते हैं कि अगर कोई भी कब्जे की जानकारी पुलिस को देने की बात करता था तो वो लोग उसे धमकाते थे। डर की वजह से आज तक उसके खिलाफ कोई बोल नहीं पाया। लेकिन इस बार मामला इतना बढ़ गया कि एक आदमी की हत्या हो गई। हम चाहते हैं कि चारों आरोपियों को कड़ी से कड़ी सजा हो और सुनील के परिवार को न्याय मिले।
ये तो थी रायबरेली में हुई मारपीट और हत्या की पूरी कहानी। ऐसी ही और खबरें आप नीचे दिए लिंक्स पर जाकर पढ़ सकते हैं...
"दोपहर के 1 बजे रहे थे। रुक-रुककर बारिश हो रही थी। सुबह-सुबह घर में लड़कर पति और देवर थाने चले गए, लेकिन दोपहर तक नहीं लौटे। उनकी चिंता में दिल बैठा जा रहा था। इंतजार करते-करते आधा दिन बीत गया तो मैं अपनी देवरानी और पड़ोस की 3 महिलाओं को लेकर थाने पहुंची। वहां देखा कि बड़े दरोगा उनको और देवर जी को कुर्सी के पास बिठाए हुए थे। दोनों डरे हुए थे, मानो उन्हें मारा गया हो।" पढ़ें पूरी कहानी...
कौशांबी का पिपरी थाना। एक महिला सिपाही ने पिता से कहा- अपनी बेटी को घर ले जाओगे? पिता ने भरे मन से जवाब दिया- इसने अपनी ही मां को मार दिया, इसे ले जाकर क्या करूंगा? बेटी ने पिता को देखा। पिता ने बेटी को देखा। यह शायद आखिरी मुलाकात हो। पिता ने साइकिल उठाई और घर निकल गए। यहां एक तांत्रिक ने तंत्र-मंत्र के जरिए इलाज किया। उसके बदले पैसे मांगे फिर जिसका इलाज किया, उसकी पत्नी के शारीरिक संबंध बनाए।पढ़ें पूरी कहानी...
प्रयागराज के पड़ोस का जिला कौशांबी। बात साल 2018 की है। यहां एक आम सा लड़का राहुल सहमी आंखें लिए स्टेज पर खड़ा था। उस लड़के को लड़कियों की तरह सजना संवरना बचपन से पसंद था। दिखने में तो वह एकदम लड़के जैसा था, लेकिन अंदर से पूरी लड़की। स्टेज पर लाइटें जल गईं। सामने भीड़ लग गई। कुछ वक्त बाद गाना शुरू होता है, “रब जो चाहे वही तो होना है, आदमी खिलौना है।” राहुल ने डांस करना शुरू किया। पढ़ें पूरी कहानी...